title: A Bizottság 2011/2/EU irányelve ( 2011. január 7. ) a 91/414/EGK tanácsi irányelvnek a miklobutanil hatóanyagként való felvétele céljából történő módosításáról és a 2008/934/EK határozat módosításáról  EGT-vonatkozású szöveg

text:
               8.1.2011

               HU

               Az Európai Unió Hivatalos Lapja

               L 5/7

         A BIZOTTSÁG 2011/2/EU IRÁNYELVE
   (2011. január 7.)
   a 91/414/EGK tanácsi irányelvnek a miklobutanil hatóanyagként való felvétele céljából történő módosításáról és a 2008/934/EK határozat módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:

               (1)

               A 451/2000/EK (2) és az 1490/2002/EK bizottsági rendelet (3) megállapítja a 91/414/EGK irányelv 8. cikkének (2) bekezdésében említett munkaprogram harmadik szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzékben szerepel a miklobutanil.

               (2)

               Az 1490/2002/EK rendelet 11e. cikkének megfelelően a bejelentő az értékelési jelentéstervezet kézhezvételétől számított két hónapon belül visszavonta a hatóanyagnak a 91/414/EGK irányelv I. mellékletébe való felvételéhez biztosított támogatását. Következésképpen elfogadásra került az egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról és az e hatóanyagokat tartalmazó növényvédő szerek engedélyének visszavonásáról szóló, 2008. december 5-i 2008/934/EK bizottsági határozat (4), amely a miklobutanil felvételének megtagadásáról határozott.

               (3)

               A 91/414/EGK irányelv 6. cikkének (2) bekezdése alapján az eredeti bejelentő (a továbbiakban: kérelmező) a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet (5) 14–19. cikkében előírt gyorsított eljárás alkalmazása iránti új kérelmet nyújtott be.

               (4)

               A kérelmet a 451/2000/EK rendelettel kijelölt referens tagállamhoz, Belgiumhoz nyújtották be. A gyorsított eljárásra vonatkozó határidőt betartották. A hatóanyagra és a támogatott alkalmazásokra vonatkozó előírások azonosak a 2008/934/EK határozatban szereplőkkel. Az említett kérelem megfelel továbbá a 33/2008/EK rendelet 15. cikke szerinti lényegi és eljárási követelményeknek.

               (5)

               Belgium értékelte a kérelmező által benyújtott kiegészítő adatokat, és kiegészítő jelentést készített. Jelentését 2009. október 22-én megküldte az Európai Élelmiszerbiztonsági Hatóságnak (a továbbiakban: hatóság) és a Bizottságnak. A hatóság a kiegészítő jelentést megküldte a többi tagállamnak és a kérelmezőnek, felkérte őket észrevételeik megtételére, és a kapott észrevételeket továbbította a Bizottságnak. A 33/2008/EK rendelet 20. cikkének (1) bekezdése alapján, a Bizottság kérésére a hatóság 2010. július 11-én benyújtotta a Bizottsághoz a miklobutanilra vonatkozó következtetését (6). Az értékelési jelentéstervezetet, a kiegészítő jelentést, valamint a hatóság következtetését a Bizottság a tagállamokkal az Élelmiszerlánc- és Állategészségügyi Állandó Bizottság keretében újból áttekintette, és 2010. november 23-án a miklobutanilra vonatkozó bizottsági vizsgálati jelentés formájában véglegesítette.

               (6)

               A különböző vizsgálatokból kiderült, hogy a miklobutanilt tartalmazó növényvédő szerek várhatóan általában megfelelnek a 91/414/EGK irányelv 5. cikke (1) bekezdésének a) és b) pontjában meghatározott követelményeknek, különös tekintettel azokra a felhasználási célokra, amelyeket a Bizottság vizsgálati jelentése megvizsgált és részletezett. Ezért helyénvaló felvenni a miklobutanilt az I. mellékletbe annak biztosítása érdekében, hogy valamennyi tagállamban az említett irányelv rendelkezéseivel összhangban lehessen engedélyezni az e hatóanyagot tartalmazó növényvédő szereket.

               (7)

               E következtetés sérelme nélkül helyénvaló további információkat beszerezni egyes konkrét szempontokról. A 91/414/EGK irányelv 6. cikkének (1) bekezdése szerint valamely anyagnak az I. mellékletbe való felvétele feltételekhez köthető. Ezért helyénvaló előírni, hogy a kérelmező nyújtson be további információt a miklobutanil és metabolitjai szermaradékairól a következő vegetációs időszakokban, valamint azt megerősítő információt, hogy a szermaradékra vonatkozó rendelkezésre álló adatok a szermaradék-meghatározás valamennyi vegyületére vonatkoznak.

               (8)

               Valamely hatóanyagnak az I. mellékletbe való felvétele előtt ésszerű határidőt kell biztosítani arra, hogy a tagállamok és az érdekelt felek felkészülhessenek a hatóanyag felvételéből adódó új követelmények teljesítésére.

               (9)

               A 91/414/EGK irányelvben meghatározott – és valamely hatóanyag I. mellékletbe történő felvételéből következő – kötelezettségek sérelme nélkül a felvételt követően hat hónapos időszakot kell biztosítani a tagállamoknak arra, hogy felülvizsgálják a miklobutanilt tartalmazó növényvédő szerekre már kiadott engedélyeket annak biztosítására, hogy teljesüljenek a 91/414/EGK irányelvben, különösen annak 13. cikkében előírt követelmények, valamint az I. mellékletben meghatározott vonatkozó feltételek. A tagállamoknak a 91/414/EGK irányelv rendelkezéseinek megfelelően szükség szerint módosítaniuk kell, újakkal kell helyettesíteniük vagy vissza kell vonniuk a már meglévő engedélyeket. A fenti határidőtől eltérve hosszabb időszakot kell biztosítani a növényvédő szerek minden egyes tervezett alkalmazására vonatkozó, a III. melléklet szerinti teljes dossziénak a benyújtására és a 91/414/EGK irányelvben meghatározott egységes alapelvek szerinti értékelésére.

               (10)

               A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet (7) keretében értékelt hatóanyagoknak a 91/414/EGK irányelv I. mellékletébe történő korábbi felvétele során szerzett tapasztalatok azt mutatták, hogy nehézségek merülhetnek fel annak értelmezésében, hogy a már kiadott engedélyek jogosultjainak milyen kötelezettségei vannak az adatokhoz való hozzáférést illetően. A további nehézségek elkerülése végett ezért szükségesnek tűnik pontosítani a tagállamok kötelezettségeit és különösen azt, hogy meg kell győződniük arról, hogy az engedély jogosultja bizonyítottan hozzáfér-e az említett irányelv II. melléklete követelményeinek megfelelő dossziéhoz. E pontosítás ugyanakkor az I. mellékletet módosító, korábban elfogadott irányelvekhez képest nem ró új kötelezettségeket a tagállamokra vagy az engedélyek jogosultjaira.

               (11)

               Ezért helyénvaló a 91/414/EGK irányelv módosítása.

               (12)

               A 2008/934/EK határozat előírja a miklobutanil felvételének elutasítását és a szóban forgó hatóanyagot tartalmazó növényvédő szerek engedélyeinek 2011. december 31-ig történő visszavonását. Az említett határozat mellékletéből törölni kell a miklobutanilra vonatkozó sort.

               (13)

               Ezért helyénvaló a 2008/934/EK határozat ennek megfelelő módosítása.

               (14)

               Az ezen irányelvben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete ezen irányelv mellékletének megfelelően módosul.
   2. cikk
   A 2008/934/EK határozat mellékletéből törölni kell a miklobutanilra vonatkozó sort.
   3. cikk
   A tagállamok legkésőbb 2011. november 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottságnak.
   Ezeket a rendelkezéseket 2011. december 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   4. cikk
   (1)   A miklobutanilt hatóanyagként tartalmazó növényvédő szerekre kiadott engedélyeknek a 91/414/EGK irányelvvel összhangban történő szükséges módosítását, illetve visszavonását a tagállamok 2011. november 30-ig elvégzik.
   Az említett időpontig a tagállamok meggyőződnek arról, hogy az irányelv I. mellékletében a miklobutanilra vonatkozó feltételek – a hatóanyagra vonatkozó bejegyzés B. részében találhatóak kivételével – teljesülnek, valamint arról, hogy az engedély birtokosa rendelkezik olyan dossziéval, vagy hozzáfér olyan dossziéhoz, amely az irányelv 13. cikkében előírt feltételek szerint megfelel az irányelv II. mellékletében szereplő követelményeknek.
   (2)   Az (1) bekezdéstől eltérve valamennyi olyan engedélyezett növényvédő szer esetében, amely egyedüli hatóanyagként vagy a 91/414/EGK irányelv I. mellékletébe legkésőbb 2011. május 31-ig felvett hatóanyagok egyikeként miklobutanilt tartalmaz, a tagállamoknak a 91/414/EGK irányelv VI. mellékletében előírt egységes elvekkel összhangban újból értékelniük kell a növényvédő szert az említett irányelv III. melléklete követelményeinek megfelelő dosszié alapján, figyelembe véve az említett irányelv I. melléklete miklobutanilra vonatkozó bejegyzésének B. részét. Ezen értékelés alapján a tagállamok megállapítják, hogy a termék megfelel-e a 91/414/EGK irányelv 4. cikke (1) bekezdésének b), c), d) és e) pontjában megállapított feltételeknek.
   E megállapítást követően a tagállamok:

               a)

               a miklobutanilt egyedüli hatóanyagként tartalmazó szer esetében szükség szerint legkésőbb 2015. május 31-ig módosítják vagy visszavonják az engedélyt; vagy

               b)

               miklobutanilt több hatóanyag egyikeként tartalmazó termék esetében 2015. május 31-ig vagy az érintett anyagot vagy anyagokat a 91/414/EGK irányelv I. mellékletébe felvevő vonatkozó irányelvben vagy irányelvekben az ilyen módosítás vagy visszavonás határidejéül meghatározott időpontig – attól függően, hogy melyik a későbbi időpont – szükség szerint módosítják vagy visszavonják az engedélyt.

         5. cikk
   Ez az irányelv 2011. június 1-jén lép hatályba.
   6. cikk
   Ennek az irányelvnek a tagállamok a címzettjei.

      Kelt Brüsszelben, 2011. január 7-én.

            a Bizottság részéről

            az elnök

         José Manuel BARROSO

      (1)  HL L 230., 1991.8.19., 1. o.

      (2)  HL L 55., 2000.2.29., 25. o.

      (3)  HL L 224., 2002.8.21., 23. o.

      (4)  HL L 333., 2008.12.11., 11. o.

      (5)  HL L 15., 2008.1.18., 5. o.

      (6)  Európai Élelmiszerbiztonsági Hatóság: A miklobutanil hatóanyag esetében felmerülő kockázatok felméréséről szóló, peszticideket vizsgáló szakértői értékelésből levont következtetés (Conclusion on the peer review of the pesticide risk assessment of the active substance miklobutanil). EFSA Journal 2010 8(10) 1682 [83. o.]. doi: 10.2903/jefsa.2010.1682, elektronikus elérhetősége: www.efsa.europa.eu/efsajournal.htm

      (7)  HL L 366., 1992.12.15., 10. o.

      MELLÉKLET
      A 91/414/EGK irányelv I. mellékletében a táblázat vége a következő bejegyzésekkel egészül ki:

                     Sorszám

                     Közhasználatú név, azonosító szám

                     IUPAC-név

                     Tisztaság (1)

                     Hatálybalépés

                     Felvétel lejárta

                     Különös rendelkezések

                     „324

                     Miklobutanil
                     CAS-szám: 88671-89-0
                     CIPAC-szám: 442

                        RS-2-(4-klór-fenil)-2-(1H-1,2,4-triazol-1-il-metil)hexán-nitril

                     ≥ 925 g/kg
                     A technikai tisztaságú anyagban az 1-metil-pirrolidin-2-on szennyeződés nem lépheti túl az 1 g/kg-ot.

                     2011. június 1.

                     2021. május 31.

                     A.   RÉSZ
                     Felhasználása csak gombaölő szerként engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottság által 2010. november 23-án véglegesített felülvizsgálati jelentés és különösen annak I. és II. függelékének a miklobutanilról szóló következtetéseit.
                     Ebben az átfogó értékelésben a tagállamoknak különös figyelmet kell fordítaniuk a szerrel foglalkozók biztonságára, továbbá annak biztosítására, hogy adott esetben a felhasználás feltételei között szerepeljen megfelelő egyéni védőfelszerelés használata.
                     Az alkalmazás feltételei között szükség esetén kockázatcsökkentő intézkedéseknek is szerepelniük kell.
                     Az érintett tagállamok előírják, hogy a kérelmező nyújtson be további információt a miklobutanil és metabolitjai szermaradékairól a következő vegetációs időszakokban, valamint azt megerősítő információt, hogy a szermaradékra vonatkozó rendelkezésre álló adatok a szermaradék-meghatározás valamennyi vegyületére vonatkoznak.
                     Az érintett tagállamok biztosítják, hogy a kérelmező 2013. január 31-ig benyújtja a Bizottságnak ezeket a megerősítő információkat.”

         (1)  További részletek a hatóanyag azonosításáról és specifikációjáról a vizsgálati jelentésben találhatók.


title: A Tanács irányelve (1970. február 6.) a gépjárművek és pótkocsijaik típusjóváhagyására vonatkozó tagállami jogszabályok közelítéséről

text:
Fontos jogi nyilatkozat

|

31970L0156

Hivatalos Lap L 042 , 23/02/1970 o. 0001 - 0015 finn különkiadás fejezet 13 kötet 1 o. 0120  dán különkiadás sorozat I fejezet 1970(I) o. 0082  svéd különkiadás fejezet 13 kötet 1 o. 0120  angol különkiadás sorozat I fejezet 1970(I) o. 0096  görög különkiadás: fejezet 13 kötet 1 o. 0046  spanyol különkiadás fejezet 13 kötet 1 o. 0174  portugál különkiadás fejezet 13 kötet 1 o. 0174

		A Tanács irányelve(1970. február 6.)a gépjárművek és pótkocsijaik típusjóváhagyására vonatkozó tagállami jogszabályok közelítéséről(70/156/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 100. cikkére,tekintettel a Bizottság javaslatára,tekintettel az Európai Parlament véleményére [1],tekintettel a Gazdasági és Szociális Bizottság véleményére [2],mivel az árufuvarozásra vagy személyszállításra szolgáló gépjárműveknek mindegyik tagállamban bizonyos kötelező műszaki követelményeknek kell megfelelniük; mivel ezek a követelmények tagállamonként különböznek, és így akadályozzák a kereskedelmet az Európai Gazdasági Közösségen belül;mivel a közös piac létrehozásának és megfelelő működésének ezen akadályai csökkenthetők, sőt megszüntethetők, ha a meglévő jogszabályaik kiegészítéseképp vagy azok helyett az összes tagállam ugyanazokat a követelményeket fogadja el;mivel a tagállamok a jelenlegi gyakorlat alapján a gépjárművek kereskedelmi forgalomba hozatala előtt ellenőrzik, hogy a gépjárművek megfelelnek-e a vonatkozó műszaki követelményeknek; mivel ez az ellenőrzés járműtípusokra vonatkozik;mivel a jármű egyes alkatrészeire és jellemzőire alkalmazandó összehangolt műszaki követelményeket különálló irányelvekben kell meghatározni;mivel közösségi szinten közösségi típusjóváhagyási eljárás bevezetése szükséges minden egyes járműtípusra, hogy ellenőrizhető legyen a fenti követelményeknek való megfelelés, és hogy mindegyik tagállam elismerhesse a többi tagállam által végzett ellenőrzéseket;mivel ezen eljárásnak az összes tagállam számára lehetővé kell tennie annak megállapítását, hogy egy járműtípust alávetettek-e a különálló irányelvben előírt és a típusbizonyítványban feltüntetett ellenőrzéseknek; mivel ezen eljárásnak a gyártók részére is lehetővé kell tennie a megfelelőségi bizonyítvány kiállítását a jóváhagyott típusnak megfelelő összes járműre vonatkozóan; mivel az ilyen bizonyítvánnyal rendelkező járművet az összes tagállamnak úgy kell tekintenie, mint amely megfelel a saját jogszabályainak; mivel az egyes jóváhagyott járműtípusokhoz kitöltött típusbizonyítványok másolatának megküldésével az összes tagállamnak tájékoztatnia kell a többi tagállamot az általa megállapított tényekről;mivel átmeneti intézkedésként a közösségi követelmények alapján akkor is lehetségesnek kell lennie a típusjóváhagyás megadásának, amint és amikor a különböző járműrészekre és jellemzőkre vonatkozó különálló irányelvek hatályba lépnek, miközben az azon irányelvekkel még nem szabályozott részek és jellemzők tekintetében továbbra is alkalmazni kell a nemzeti követelményeket;mivel a Szerződés 169. és 170. cikkének sérelme nélkül célszerű a tagállamok hatáskörrel rendelkező hatóságai közötti együttműködés keretein belül rendelkezéseket megállapítani a gyártási modellek jóváhagyott típusnak való megfelelésével kapcsolatos műszaki jellegű viták megoldásának elősegítésére;mivel egy jármű megfelelhet egy jóváhagyott típusnak, mindamellett olyan tulajdonságokkal rendelkezhet, amelyek veszélyeztethetik a közúti közlekedésbiztonságot; mivel ezért célszerű olyan eljárást előírni, amely alkalmas az ilyen veszélyek elhárítására;mivel a műszaki fejlődés szükségessé teszi a különálló irányelvekben meghatározott műszaki követelmények sürgős módosítását; mivel az e célból szükséges intézkedések végrehajtásának elősegítésére olyan eljárást kell előírni, amely szoros együttműködést létesít a tagállamok és a Bizottság között a gépjárművek kereskedelme műszaki akadályainak megszüntetéséről szóló irányelveknek a műszaki fejlődéshez történő hozzáigazításával foglalkozó bizottságon belül,ELFOGADTA EZT AZ IRÁNYELVET:I. FEJEZETFOGALOMMEGHATÁROZÁSOK1. cikkEzen irányelv alkalmazásában: "jármű": a közúti forgalomban való részvételre rendelt, felépítménnyel rendelkező vagy anélküli, legalább négykerekű és 25 km/óránál nagyobb legnagyobb tervezési sebességű összes gépjármű és pótkocsijaik, a sínjárművek, mezőgazdasági traktorok és munkagépek kivételével.2. cikkEzen irányelv alkalmazásában:a) "nemzeti típusjóváhagyás"-on a következő közigazgatási eljárásokat kell érteni:- a belga jogszabályokban "agréation par type" és "anneming",- a német jogszabályokban "allgemeine Betriebserlaubnis",- a francia jogszabályokban "réception par type",- "omologazione" vagy "approvazione del tipo" az olasz jogszabályokban,- a luxemburgi jogszabályokban "agréation",- a holland jogszabályokban "typegoedkeuring",b) "EGK-típusjóváhagyás": az az eljárás, amellyel egy tagállam igazolja, hogy egy járműtípus megfelel a különálló irányelvek műszaki követelményeinek, és az EGK-típusbizonyítványban (mintája a II. mellékletben szerepel) felsorolt ellenőrzéseknek.II. FEJEZETEGK-jármű-típusjóváhagyás3. cikkAz EGK-típusjóváhagyási kérelmet a gyártó vagy a tagállamban meghatalmazott képviselője nyújtja be. A kérelemhez adatközlő lapot, amelynek mintája az I. mellékletben található, és az abban említett okmányokat kell csatolni. Ugyanarra a járműtípusra vonatkozóan csak egy tagállamnál lehet kérelmet benyújtani.4. cikk(1) A tagállamok jóváhagynak minden olyan járműtípust, amely teljesíti a következő feltételeket:a) a járműtípus megfelel az adatlapon szereplő adatoknak;b) a járműtípus megfelel a 2. cikk b) pontjában említett, a típusbizonyítvány mintájában felsorolt ellenőrzéseknek.(2) Az a tagállam, amelyik a típusjóváhagyást megadta, szükség esetén a többi tagállam hatáskörrel rendelkező hatóságaival együttműködésben, megteszi a szükséges intézkedéseket annak megvizsgálására, hogy a gyártási modellek megegyeznek-e a jóváhagyott mintadarabbal. Ezt a vizsgálatot szúrópróbaszerű ellenőrzésekre kell korlátozni.Az összes tagállam valamennyi jóváhagyott járműtípus esetében kitölti a típusbizonyítvány valamennyi rovatát.5. cikk(1) Az egyes tagállamok hatáskörrel rendelkező hatóságai egy hónapos határidőn belül megküldik a többi tagállam hatáskörrel rendelkező hatóságai részére valamennyi jóváhagyott vagy elutasított járműtípus adatközlő lapjának és jóváhagyási bizonyítványának egy másolatát.(2) A gyártó vagy meghatalmazott képviselője a nyilvántartásba vevő országban megfelelőségi bizonyítványt állít ki, amelynek mintája a III. mellékletben szerepel, minden járműtípus esetében, amelyet a jóváhagyott mintadarabnak megfelelően gyártottak.(3) A tagállamok azonban a jármű adójának megállapítása céljából vagy nyilvántartásba vételi okmányainak kiállításához kérhetik a III. mellékletben nem említett adatok feltüntetését is a típusbizonyítványon, amennyiben ezen adatok kifejezetten szerepelnek az adatközlő lapon, vagy ha azokból egyszerű számításokkal levezethetők.6. cikk(1) Annak a tagállamnak, amelyik megadta az EGK-típusjóváhagyást, meg kell tennie a szükséges intézkedéseket annak biztosítására, hogy tájékoztatást kapjon a gyártás esetleges leállításáról vagy az adatközlő lapon szereplő adatok bármilyen módosításáról.(2) Ha ezen tagállam úgy véli, hogy az ilyen változás nem teszi szükségessé a meglévő típusbizonyítvány módosítását vagy új típusbizonyítvány kiállítását, a tagállam hatáskörrel rendelkező hatóságai tájékoztatják erről a gyártót, és a már megküldött adatközlő lapokon végrehajtott módosítások másolatait csoportosított és időszakos küldemények formájában eljuttatják a többi tagállam hatáskörrel rendelkező hatóságai részére.(3) Ha ezen tagállam megállapítja, hogy az adatközlő lapon végrehajtott módosítás újabb ellenőrzéseket vagy újabb vizsgálatokat indokol, és ennek folytán módosítani kell a meglevő típusbizonyítványt, illetve új típusbizonyítványt kell kiállítani, a tagállam hatáskörrel rendelkező hatóságai tájékoztatják erről a gyártót, és ezeket az új okmányokat a kiállításuktól számított egy hónapon belül megküldik a többi tagállam hatáskörrel rendelkező hatóságainak.(4) Abban az esetben, ha egy típusbizonyítványt módosítanak vagy cserélnek, vagy ha az érvénytelenné válik, mert leállították annak a típusnak a gyártását, amelyre a bizonyítványt kiadták, akkor a típusbizonyítványt megadó tagállam hatáskörrel rendelkező hatóságai egy hónapon belül közlik a többi tagállam hatáskörrel rendelkező hatóságaival az utolsó olyan jármű sorozatszámát, amelyet a régi bizonyítványnak megfelelően gyártottak, valamint adott esetben az első olyan járműnek a sorozatszámát, amelyet az új vagy módosított bizonyítványnak megfelelően állítottak elő.7. cikk(1) Amennyiben egy új jármű megfelelőségi bizonyítvánnyal rendelkezik, szerkezeti vagy működési okok alapján egyetlen tagállam sem utasíthatja el a jármű nyilvántartásba vételét, illetve nem tilthatja meg annak értékesítését, forgalomba helyezését vagy használatát.(2) Mindazonáltal e bizonyítvány nem akadályozza meg azt, hogy egy tagállam ilyen intézkedéseket tegyen azokkal a járművekkel kapcsolatban, amelyek nem felelnek meg a jóváhagyott mintadarabnak.A jóváhagyott mintadarabnak való meg nem felelésnek minősül, ha az adatközlő lap adataihoz viszonyítva olyan eltéréseket állapítottak meg, amelyeket nem engedélyezett a típusjóváhagyást megadó tagállam a 6. cikk (2) vagy (3) bekezdése értelmében. Egy jármű nem minősül a jóváhagyott típustól eltérőnek, ha a különálló irányelvek bizonyos tűrést engedélyeznek, és e tűréseket betartották.8. cikk(1) Ha az EGK-típusjóváhagyást megadó tagállam megállapítja, hogy több, megfelelőségi bizonyítvánnyal rendelkező jármű nem felel meg a jóváhagyott típusnak, akkor megteszi a szükséges intézkedéseket annak biztosítására, hogy a gyártási modellek megfeleljenek a jóváhagyott típusnak. E tagállam hatáskörrel rendelkező hatóságai értesítik a többi tagállam hatáskörrel rendelkező hatóságait a megtett intézkedésekről, amelyek szükség esetén az EGK-típusjóváhagyás visszavonását jelenthetik.Az említett hatóságok hasonló intézkedéseket tesznek, ha egy másik tagállam hatáskörrel rendelkező hatóságai ilyen meg nem felelésről tájékoztatják őket.(2) A tagállamok hatáskörrel rendelkező hatóságai egy hónapon belül tájékoztatják egymást az EGK-típusjóváhagyás visszavonásáról, valamint ezen intézkedés okairól.(3) Ha az EGK-típusjóváhagyást megadó tagállam vitatja a meg nem felelést, amelyről értesítették, az érintett tagállamok erőfeszítéseket tesznek a vita rendezésére.A Bizottságot folyamatosan tájékoztatni kell, amely szükség esetén megfelelő konzultációkat folytat a megoldás elősegítése érdekében.9. cikkHa egy tagállam megállapítja, hogy egy meghatározott típushoz tartozó járművek annak ellenére, hogy szabályosan kiállított megfelelőségi bizonyítvánnyal rendelkeznek, veszélyeztetik a közúti közlekedés biztonságát, legfeljebb 6 hónapos időtartamra visszautasíthatja az ilyen járművek nyilvántartásba vételét, illetve megtilthatja területén az értékesítésüket, forgalomba helyezésüket vagy használatukat. Erről – döntései okának meghatározásával – haladéktalanul tájékoztatja a többi tagállamot és a Bizottságot.III. FEJEZETÁtmeneti intézkedések10. cikk(1) Ezen irányelv hatálybalépésétől kezdve, és attól az időponttól, amikortól az EGK-típusjóváhagyáshoz szükséges különálló irányelvek alkalmazhatóvá válnak:- amennyiben a kérelmező azt igényli, a nemzeti típusjóváhagyás a megfelelő nemzeti követelmények helyett a harmonizált műszaki követelményeken alapul,- a gyártó vagy meghatalmazott képviselője kérelmére és a 3. cikkben meghatározott adatközlő lap benyújtása esetén az érintett tagállam kitölti a 2. cikk b) pontjában meghatározott típusbizonyítvány rovatait. A bizonyítvány egyik másolatát a kérelmező kapja meg. A többi tagállam ugyanolyan típusú járművek esetén elfogadja ezt a másolatot annak bizonyítékaként, hogy az előírt ellenőrzések elvégzése megtörtént.(2) Amint az EGK-típusjóváhagyás megadásához szükséges összes követelmény alkalmazható, e cikk (1) bekezdésének a rendelkezéseit hatályon kívül kell helyezni.IV. FEJEZETÁltalános és záró rendelkezések11. cikkValamennyi módosítást, amely:- ezen irányelv I., II. és III. melléklete, vagy- a II. mellékletben említett különálló irányelvek, és az ezen irányelvekben meghatározott intézkedésekműszaki fejlődéshez történő hozzáigazításához szükséges, a 13. cikkben megállapított eljárásnak megfelelően fogadnak el.12. cikk(1) Megalakult a gépjárművek kereskedelme műszaki akadályainak megszüntetéséről szóló irányelveknek a műszaki fejlődéshez történő hozzáigazításával foglalkozó bizottság (a továbbiakban a "bizottság"), amely a tagállamok képviselőiből áll, és amelynek elnöke a Bizottság képviselője.(2) A bizottság elfogadja saját eljárási szabályzatát.13. cikk(1) Ha az e cikkben megállapított eljárást kell követni, az ügyekről az elnök saját kezdeményezésére vagy egy tagállam képviselőjének a kérésére tájékoztatja a bizottságot.(2) A Bizottság képviselője tervezetet nyújt be a bizottság számára a meghozandó intézkedésekről. A bizottság, az elnöke által az ügy sürgősségére tekintettel megállapított határidőn belül, véleményt nyilvánít a tervezetről. A véleményt a Szerződés 148. cikkének (2) bekezdésében a Tanácsnak a Bizottság javaslata alapján elfogadandó határozataira előírt többséggel kell meghozni. A bizottságban a tagállamok képviselőinek szavazatait az említett cikkben meghatározott módon kell súlyozni. Az elnök nem szavazhat.(3) a) A Bizottság a tervezett intézkedéseket elfogadja, ha azok összhangban vannak a bizottság véleményével.b) Ha a tervezett intézkedések nincsenek összhangban a bizottság véleményével, vagy a bizottság nem nyilvánított véleményt, a Bizottság a meghozandó intézkedésekről haladéktalanul javaslatot terjeszt a Tanács elé. A Tanács minősített többséggel határoz.c) Ha a javaslatnak a Tanács elé terjesztésétől számított három hónapon belül a Tanács nem határozott, a javaslatot a Bizottság fogadja el.14. cikkValamennyi, a típusjóváhagyást elutasító, illetve jóváhagyó vagy a nyilvántartásba vételt elutasító, vagy az értékesítést, illetve a használatot megtiltó határozat esetében, amelyet ezen irányelv végrehajtása során elfogadott rendelkezések alapján hoztak meg, részletesen közölni kell az alapul szolgáló okokat. Az érintett felet értesítik a határozatról, aki ezzel egyidejűleg tájékoztatást kap a tagállamokban hatályban levő jogszabályok szerint rendelkezésére álló jogorvoslatokról és e jogorvoslatok igénybevételének a határidejéről.15. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek az értesítéstől számított tizennyolc hónapon belül megfeleljenek. Erről haladéktalanul tájékoztatják a Bizottságot.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.16. cikkEnnek az irányelvnek a tagállamok a címzettjei.Kelt Brüsszelben, 1970. február 6-án.a Tanács részérőlaz elnökP. Harmel[1] HL C 160., 1969.12.18., 7. o.[2] HL C 48., 1969.4.16., 14. o.--------------------------------------------------I. MELLÉKLETADATKÖZLŐLAP-MINTA a)0. ÁLTALÁNOS0.1. Gyártmány (vállalkozás neve)0.2. Típus és kereskedelmi leírás (a változatok felsorolásával)0.3. Fajta0.4. A jármű kategóriája b)0.5. A gyártó neve és címe0.6. A gyártó esetleges meghatalmazott képviselőjének neve és címe0.7. A kötelező táblák és feliratok helye és az elhelyezés módja0.7.1. az alvázon0.7.2. a felépítményen0.7.3. a motoron0.8. E típusnak az alvázán a sorozatszám a(z) … számtól kezdődik.1. A JÁRMŰ ÁLTALÁNOS SZERKEZETI JELLEMZŐI(csatolni kell 3/4 elölnézeti és 3/4 hátulnézeti típusú fényképeket)(csatolni kell a teljes jármű méretezett oldalnézeti vázlatrajzát)1.1. Keréktengelyek és kerekek (adott esetben lánctalpak vagy hernyótalpak) száma1.1.1. Iker gumiabronccsal szerelt keréktengelyek száma (adott esetben)1.2. Hajtott kerekek (száma, elrendezés, más tengelyekhez való kapcsolódás)1.3. Alváz (abban az esetben, ha van ilyen) (teljes vázlatrajz)1.4. Hossztartók anyaga c)1.5. A motor helye és elrendezése1.6. Vezetőfülke (előretolt, félig előretolt vagy rendes)2. MÉRETEK ÉS TÖMEGEK d) (mm és kg)2.1. Tengelytáv/tengelytávok (teljes terheléssel) e)2.1.1. Félpótkocsiknál: a nyeregszerkezet királycsaptengelye és az elülső hátsó tengely közötti távolság2.2. Nyerges vontatónál:2.2.1. A királycsap (legkisebb és legnagyobb) kiszögelése f)2.2.2. A királycsap (szabványosított) legnagyobb magassága g)2.2.3. A vezetőfülke hátsó része és a hátsó tengely közötti távolság:2.2.3.1. A vezetőfülke hátsó része és a hátsó tengely/tengelyek közötti távolság (vezetőfülkével felszerelt alváz esetén)2.2.3.2. A kormánykerék hátsó széle és a hátsó tengely vagy tengelyek közötti távolság (vezetőfülke nélküli alváz esetén)2.3. Az egyes tengelyek nyomtávja h)2.4. A jármű legnagyobb méretei (külső befoglaló méretek) i):+++++ TIFF +++++2.5. Vezetőfülke nélküli alváz tömege (vezetőfülke, hűtőfolyadék, kenőanyagok, tüzelőanyag, pótkerék, szerszámok vagy vezető nélkül)2.5.1. E tömeg megoszlása a keréktengelyek között2.6. Menetkész állapotú, felépítménnyel ellátott jármű tömege, vagy a vezetőfülke tömege, ha a gyártó nem szállít felépítményt (hűtőfolyadékkal, kenőanyagokkal, tüzelőanyaggal, szerszámokkal, pótkerékkel és a vezetővel együtt) p)2.6.1. E tömeg megoszlása a keréktengelyek között (megoszlás a tengelyek és a nyeregszerkezet királycsap terhelése között félpótkocsinál)2.7. Legnagyobb tömeg a műszakilag megengedett terheléssel a gyártó nyilatkozata szerint2.7.1. E tömeg megoszlása a tengelyek között (megoszlás a tengelyek és a nyeregszerkezet királycsap terhelése között félpótkocsinál)2.8. Műszakilag megengedett legnagyobb tömeg minden egyes tengelyen a gyártó nyilatkozata szerint (a tengelyek és a nyeregszerkezet királycsap terhelése közötti megoszlás félpótkocsinál)2.9. A járműkombináció műszakilag megengedett legnagyobb tömege a gyártó nyilatkozata szerint, abban az esetben, ha a járművet vontatójárműként használják (és adott esetben a pótkocsi műszakilag megengedett legnagyobb tömege)2.10. Legnagyobb függőleges terhelés a kapcsolási ponton (horog vagy különleges hárompontos kapcsolórendszer)2.11. Körbeforduláskor érintett terület2.12. A motor teljesítménye és a legnagyobb tömeg közötti arány (LE/kg-ban) és indulási képesség emelkedőn3. MOTOR q)3.1. Gyártó3.2. Belsőégésű motor3.2.1. Megnevezés3.2.2. Típus (külső gyújtású, dízel, stb.), ciklus3.2.3. Hengerek száma és elrendezése3.2.4. Furat, löket, hengerűrtartalom3.2.5. Legnagyobb teljesítmény (az alkalmazott szabvány megnevezésével)… ford/perc fordulatszámon3.2.6. Legnagyobb nyomaték… ford/percnél (azonos szabvány szerint, mint a 3.2.5 pontban)3.2.7. Szokásos tüzelőanyag3.2.8. Tüzelőanyag-tartály (befogadóképesség és elhelyezés)3.2.9. Tartalék tüzelőanyag-tartály (befogadóképesség és elhelyezés)3.2.10. A motor tüzelőanyagellátó-rendszere (típus)3.2.11. Feltöltő (ha fel van szerelve) (típus, szabályozás, töltőnyomás)3.2.12. Regulátor (ha fel van szerelve) (működési elv)3.2.13. Elektromos rendszer (feszültség, negatív vagy pozitív földelés)3.2.14. Generátor (típus és névleges teljesítmény)3.2.15. Gyújtás (berendezés típusa, előgyújtás típusa)3.2.16. Zavarszűrés (leírás)3.2.17. Hűtőrendszer (levegő, víz)3.2.18. Zajszint3.2.19. Kipufogó rendszer (vázlatrajz)3.2.20. Levegőszennyezés ellen alkalmazott intézkedések3.3. Elektromotor3.3.1. Típus (soros vagy vegyes gerjesztésű motor)3.3.2. Legnagyobb óránkénti teljesítmény és üzemi feszültség3.3.3. Akkumulátor (cellák száma, tömeg, kapacitás amperórában, elhelyezés)3.4. Elektromotortól vagy belsőégésű motortól eltérő más erőgépek, illetve motorok (adatok ezen erőgép-, illetve motortípusok alkatrészeiről)4. ERŐÁTVITEL r) (Erőátvitel vázlatrajza ábrával)4.1. Típus (mechanikus, hidraulikus, elektromos stb.)4.2. Tengelykapcsoló (típus)4.2.1. Tengelykapcsoló tömege4.3. Sebességváltómű (típus, közvetlen áttétel, működtetés módja)4.3.1. A sebességváltómű tömege4.4. Erőátvitel a motortól a sebességváltóba, hátsó tengelyre/tengelyekre, az esetleges osztóműre vagy közvetítő fogaskerekekre4.5. Sebességváltó áttétele, osztóművel/osztóművekkel vagy anélkül+++++ TIFF +++++4.6. 1000 ford/perc motorfordulatszámnál elért sebesség hagyományosan szerelt gumiabroncsokkal (6.1.) (a gumiabroncsok kerülete terheléssel…méter) s)+++++ TIFF +++++4.7. Jármű legnagyobb sebessége a sebességváltó legmagasabb áttételi fokozatában (km/óra) s)4.8. Tolóerő (és a fékezőerők erőátvitele)4.9. Sebességmérő4.10. Sebességregisztráló készülék (ha fel van szerelve) (gyártó és típus)4.11. Differenciálzár (ha fel van szerelve)5. TENGELYEK(Mindegyik tengelyre vonatkozóan méretezett vázlatrajzot kell csatolni az alkalmazott szerkezeti anyagok közlésével és a gyártmány és típus választható megnevezésével)6. FELFÜGGESZTÉS (a felfüggesztési megoldások teljes vázlatrajza)6.1. Hagyományosan szerelt gumiabroncsok (méretek és jellemzők)6.2. Minden egyes tengely vagy kerék felfüggesztésének típusa és szerkezete6.3. A felfüggesztés rugalmas elemeinek jellemzői (szerkezet, az anyagok jellemzői és méretek)6.4. Stabilizátorok t)6.5. Lengéscsillapítók t)7. KORMÁNYSZERKEZET (vázlatrajz)7.1. A kormányzás és a kerekekre való átvitel típusa, esetleges kormányzási segéderő alkalmazása (működési mód és ábra, esetlegesen a gyártmány és típus) és a kormánykerékre kifejtett kormányzási erő7.2. Kerekek legnagyobb elfordulási szöge:7.2.1. jobbra… (fok): a kormánykerék elforgatásainak száma…7.2.2. balra… (fokokban): a kormánykerék elforgatásainak száma…7.3. Legkisebb fordulókör átmérője u):7.3.1. jobbra7.3.2. balra8. FÉKEZÉS (a rendszer teljes vázlatrajza és működési vázlatrajza) v)8.1. Üzemi fékberendezés8.2. Biztonsági fékberendezés8.3. Rögzítő fékberendezés8.4. Esetleges kiegészítő fékberendezések (beleértve a lassítóféket)8.5. Automatikus fékberendezés a kapcsolószerkezet törése esetén (pótkocsinál vagy félpótkocsinál)8.6. Fékrendszer számítása: a kerekek kerületén jelentkező fékezőerők összege és a fékműködtetőre gyakorolt erő közötti áttételi viszony meghatározása8.7. Esetleges külső energiaforrások (jellemzők, az energiatárolók befogadóképessége, legnagyobb és legkisebb nyomás, manométer és a jelentős nyomáscsökkenést jelző berendezés a műszerfalon, vákuumtartályok és tápszelep, töltőkompresszorok, megfelelés a nyomás alatt álló berendezésekre vonatkozó rendelkezéseknek)8.8. Pótkocsi vontatására tervezett járművek:8.8.1. pótkocsi-fékberendezés8.8.2. csatlakozók, kapcsolóberendezések, biztonsági berendezések.9. FELÉPÍTMÉNY (belső és külső méretezett vázlatrajz)9.1. A felépítmény típusa9.2. Az alkalmazott anyagok és az építés módja9.3. Ajtók (szám, méretek, nyitási irány, zárak és csuklópántok)9.4. Látótér9.5 Szélvédő és egyéb ablakok (szám és elrendezés, az alkalmazott anyagok)9.5.1. A szélvédő dőlésszöge9.6. Szélvédőtörlő9.7. Szélvédőmosó9.8. Jégtelenítő9.9. Visszapillantó tükrök9.10. Belső berendezések:9.10.1. Az utasok belső védelme9.10.2. A kezelőszervek elrendezése és jelölése9.10.3. Ülések (szám, elhelyezés, jellemzők)9.11. Külső berendezések9.12. Biztonsági övek és egyéb visszatartó-berendezések (szám és elhelyezés)9.13. Biztonsági övek rögzítései (szám és elhelyezés)9.14. Rendszámtáblák felszerelésére szolgáló hely9.15. Hátsó védőberendezések10. VILÁGÍTÓ ÉS FÉNYJELZŐ BERENDEZÉSEK(A jármű külső vázlatrajza az összes berendezés világító felületének méretével és elhelyezésével; lámpák színe)10.1. Kötelező berendezések:10.1.1. Kisegítő helyzetjelző lámpák10.1.2. Távolsági fényszórók10.1.3. Első helyzetjelző lámpák10.1.4. Irányjelző lámpák10.1.5. Hátsó helyzetjelző lámpák10.1.6. Féklámpák10.1.7. Hátsó rendszámtáblát megvilágító lámpák10.1.8. Hátsó vörös hátsó oldalsó fényvisszaverő prizma10.1.9. Pótkocsik első hátsó oldalsó fényvisszaverő prizma10.2. Kiegészítő berendezések különleges járművekhez10.2.1. Ködlámpák10.2.2. Várakozást jelző lámpák10.2.3. Hátrameneti fényszórók10.2.4. Pótkocsik első helyzetjelző lámpái10.2.5. Oldalsó narancssárga hátsó oldalsó fényvisszaverő prizma10.3. Kiegészítő berendezések különleges járművekhez11. CSATLAKOZÁS A VONTATÓJÁRMŰVEK ÉS A PÓTKOCSIK VAGY FÉLPÓTKOCSIK KÖZÖTT12. EGYÉB12.1. Hangjelző berendezések12.1.1. Hagyományos12.1.2. Különlegesek12.2. Tömegközlekedési járművekre vonatkozó különleges rendelkezések12.3. Taxikra vonatkozó különleges rendelkezések12.4. Teherjárművekre vonatkozó különleges rendelkezések12.5. Védőberendezések a jármű jogosulatlan használata ellen12.6. Vonóhorog12.7. Pótkocsitámasztó12.8. Elakadásjelző berendezésMEGJEGYZÉSEKValamennyi rovatnál, amelyhez rajzokat vagy fényképeket kell csatolni, pontosan meg kell jelölni a csatolt okmányok számát.a) Ha egy alkatrész megkapta a típusjóváhagyást, ezen alkatrész leírását helyettesítheti a hivatkozás erre a jóváhagyásra. Hasonlóképpen nem szükséges az alkatrészt leírni, ha annak szerkezete világosan kivehető a csatolt rajzokból vagy vázlatrajzokból.b) Osztályozás a következő nemzetközi kategóriák szerint történik:1. M kategória: Személyszállításra használt és legalább négy kerékkel, illetve három kerékkel és 1 tonnát meghaladó legnagyobb tömeggel rendelkező járművek.- M1 kategória: Személyszállításra használt járművek, amelyek a vezetőülésen kívül legfeljebb nyolc ülőhellyel rendelkeznek.- M2 kategória: Személyszállításra használt járművek, amelyek a vezetőülésen kívül nyolcnál több ülőhellyel és 5 tonnát meg nem haladó legnagyobb tömeggel rendelkeznek.- M3 kategória: Személyszállításra használt járművek, amelyek a vezetőülésen kívül nyolcnál több ülőhellyel és 5 tonnát meghaladó legnagyobb tömeggel rendelkeznek.2. N kategória: Árufuvarozásra használt és legalább négy kerékkel, illetve három kerékkel és 1 tonnát meghaladó legnagyobb tömeggel rendelkező járművek.- N1 kategória: Árufuvarozásra használt, 3,5 tonnát meg nem haladó legnagyobb tömeggel rendelkező járművek.- N2 kategória: Árufuvarozásra használt, 3,5 tonnát meghaladó, de 12 tonnát meg nem haladó legnagyobb tömegű járművek.- N3 kategória: Árufuvarozásra használt, 12 tonnát meghaladó legnagyobb tömegű járművek.3. O kategória: Pótkocsik (beleértve a félpótkocsikat)- O1 kategória: 0,75 tonnát meg nem haladó legnagyobb tömegű pótkocsik.- O2 kategória: 0,75 tonnát meghaladó, de 3,5 tonnát meg nem haladó legnagyobb tömegű pótkocsik- O3 kategória: 3,5 tonnát meghaladó, de 10 tonnát meg nem haladó legnagyobb tömegű pótkocsik.- O4 kategória: 10 tonnát meghaladó legnagyobb tömegű pótkocsik.c) Ha lehetséges, Euronorm szerinti megnevezés; adott esetben meg kell adni a következőket:- az anyag leírása,- a folyáshatár,- a legnagyobb szakítófeszültség,- a nyúlás %-ban,- a Brinell-keménység.d) A rendes vezetőfülkével és a hálóhelyes vezetőfülkével készülő változatnál mindkét esetben meg kell adni a tömeget és a méreteket.e) 586 [1]. ISO ajánlástervezet, 2. meghatározásf) 586. ISO ajánlástervezet, 33. meghatározásg) 586. ISO ajánlástervezet, 35. meghatározásh) 586. ISO ajánlástervezet, 1. meghatározási) Ha a járműnek, amelyre típusjóváhagyást kérnek, nincs felépítménye, a gyártó által megadott legkisebb és legnagyobb méreteket a második oszlopba kell beírni, és a 3. oszlopot üresen kell hagyni.j) 586. ISO ajánlástervezet, 9. meghatározásk) 586. ISO ajánlástervezet, 12. meghatározásl) 586. ISO ajánlástervezet, 13. meghatározásm) 586. ISO ajánlástervezet, 18. meghatározásn) 586. ISO ajánlástervezet, 19. meghatározáso) 586. ISO ajánlástervezet, 7. meghatározásp) A vezető tömege átlagosan 75 kg.q) Ha a motornak nincsenek alternáló dugattyúi, általános leírást kell adni.r) A meghatározott adatokat az összes javasolt változathoz meg kell adni.s) 5 %-os tűrés megengedett.t) Csak akkor kell megadni, ha fel van szerelve.u) 586. ISO ajánlástervezet, 27. meghatározásv) A következő adatokat valamennyi fékrendszer vonatkozásában meg kell adni:- a fékek típusa és jellemzői (méretezett vázlatrajz) (fékdobok vagy féktárcsák, fékezett kerekek, kapcsolat a fékezett kerekekkel, súrlódási felületek, tulajdonságaik és effektív területük, fékdobok, fékpofák vagy féktárcsák sugara, fékdobok tömege, szabályozó berendezések),- átvitel és működtetés (vázlatrajz) (felépítés, szabályozás, fék/karok aránya, kezelőszerv hozzáférhetősége és elhelyezkedése, reteszelőművel ellátott működtető berendezés mechanikus erőátvitel esetén, az erőátvitel fő alkatrészeinek jellemzői, hengerek és működtető dugattyúk, fékhengerek).[1] ISO/TC 22 (Titkárság 133) 328. okmány – 1963. január--------------------------------------------------II. MELLÉKLETAZ EGK-TÍPUSBIZONYÍTVÁNYA. ÁLTALÁNOS RENDELKEZÉSEKAz EGK-típusjóváhagyás szerint kiadott EGK-típusbizonyítványokat a következőképpen kell kitölteni:1. Az adatközlő lapon szereplő adatok alapján, azok pontosságának ellenőrzése után ki kell tölteni e melléklet B. pontjában szereplő típusbizonyítvány megfelelő rovatait.2. A megfelelő ellenőrzések és vizsgálatok elvégzése után nyomatott betűkkel be kell írni a következő rövidítést/rövidítéseket a típusbizonyítvány minden egyes rovata mellé:"MEGF" : annak ellenőrzése, hogy az adott alkatrész vagy jellemző megfelel-e az adatközlő lapon szereplő adatoknak;"KI" : annak ellenőrzése, hogy a kérdéses alkatrész vagy jellemző megfelel-e a vonatkozó külön irányelv végrehajtása során elfogadott harmonizált követelményeknek;"J" : a típusbizonyítványhoz csatolandó vizsgálati jelentés készítése;"V" : vázlatrajz és/vagy ábra csatolásának ellenőrzése.B. JÁRMŰ TÍPUSBIZONYÍTVÁNY-MINTA0.ÁLTALÁNOS0.1.Gyártmány (vállalkozás neve) |0.2.Típus és kereskedelmi leírás (a változatok felsorolásával) |0.3.Fajta |0.4.A jármű kategóriája |0.5.A gyártó neve és címe |0.6.A gyártó esetleges meghatalmazott képviselőjének neve és címe (amennyiben van ilyen) |0.7.A kötelező táblák és feliratok helye és elhelyezési módja: | "KI" |0.7.1.az alvázon0.7.2.a felépítményen0.7.3.a motoron |0.8.E típus alvázán a sorozatszám a(z)… számtól kezdődik. |1.A JÁRMŰ ÁLTALÁNOS SZERKEZETI JELLEMZŐI1.1.Alváz (ha van) | "MEGF" |2.MÉRETEK ÉS TÖMEGEK (mm és kg)2.1.Nyerges vontatónál: |2.1.1.A királycsap (legkisebb és legnagyobb) kiszögelése | "MEGF" |2.2.A jármű legnagyobb méretei (külső befoglaló méretek) | "KI" |+++++ TIFF +++++|2.3.A jármű legnagyobb tömege a műszakilag megengedett terheléssel | "MEGF" |2.3.1.E tömeg megoszlása a tengelyek között (megoszlás a tengelyek és a nyeregszerkezet királycsap terhelése között félpótkocsinál) | "MEGF" |2.4.Legnagyobb tömeg megengedett terheléssel | "KI" |2.4.1.Ennek a tömegnek a megoszlása a tengelyek között (megoszlás a tengelyek és a nyeregszerkezet királycsap terhelése között félpótkocsinál). | "KI" |2.5.Műszakilag megengedett legnagyobb tömeg valamennyi tengelyen a gyártó nyilatkozata szerint (a tengelyek és a nyeregszerkezet királycsap terhelése közötti megoszlás félpótkocsinál.) | "MEGF" |2.6.Megengedett legnagyobb tengelyterhelés valamennyi tengelyre (és a nyeregszerkezet királycsap terhelése megengedett legnagyobb tömege félpótkocsinál) | "KI" |2.7.A járműkombináció műszakilag megengedett legnagyobb tömege, abban az esetben, ha a járművet vontató járműként használják (és adott esetben a pótkocsi műszakilag megengedett legnagyobb tömege). | "MEGF" |2.8.A járműkombináció megengedett legnagyobb tömege, ha a járművet vontató járműként használják (és adott esetben a pótkocsi műszakilag megengedett legnagyobb tömege). | "KI" |2.9.Körbeforduláskor érintett terület. | "KI" |2.10.A motor teljesítménye és a legnagyobb tömeg közötti arány (LE/kg-ban) és indulási képesség emelkedőn. | "KI" |3.MOTOR3.1.Gyártó |3.2.Belsőégésű motor esetén:3.2.1.Legnagyobb teljesítmény (az alkalmazott szabvány megnevezésével) …ford/perc fordulatszámon | "MEGF" |3.2.2.Tüzelőanyagtartályok | "KI" |3.2.3.Tartalék tüzelőanyagtartályok | "KI" |3.2.4.Elektromos rendszer | "MEGF" |3.2.5.Zavarszűrés | "KI-J" |3.2.6.Zajszint | "KI-J" |3.2.7.Hangtompítók | "KI-J-V" |3.2.8Levegőszennyezés3.2.8.1.Benzinüzemű járművek | "KI-J" |3.2.8.2.Dízelmotoros járművek | "KI-J" |4.ERŐÁTVITEL4.1.Jármű legnagyobb sebessége a sebességváltó legmagasabb fokozatában (km/h) | "MEGF" |4.2.Sebességmérő | "KI" |4.3.Hátramenet | "KI" |5.TENGELYEK | "MEGF" |6.FELFÜGGESZTÉS6.1.Hagyományosan szerelt gumiabroncsok | "KI" |6.2.A felfüggesztés rugalmas elemeinek jellemzői | "KI" |7.KORMÁNYSZERKEZET7.1.A kormányzás és a kerekekre való átmenet típusa | "KI" |7.2.Kormányzási segéderő és a kormánykerékre ható kézi erő | "KI" |7.3.Legkisebb fordulókör átmérője: | "MEGF" |7.3.1.jobbra7.3.2.balra. |8.FÉKEZÉS8.1.Üzemi fékberendezés | "KI" |8.2.Biztonsági fékberendezés | "KI" |8.3.Rögzítő fékberendezés | "KI" |8.4.Esetleges kiegészítő fékberendezések (beleértve a tartósféket) | "KI" |8.5.Automatikus fékberendezés a kapcsolószerkezet törése esetén (pótkocsiknál vagy félpótkocsiknál) | "KI" |8.6.Pótkocsi vontatására tervezett járművek: |8.6.1.A pótkocsi fékezésére szolgáló berendezés | "KI" |8.7.Esetleges külső energiaforrások | "KI" |8.8.Vizsgálati feltételek | "J" |8.9.Vizsgálati eredmények. | "J" |9.FELÉPÍTMÉNY9.1.Ajtók (szám, méretek, nyitási irány, zárak és csuklópántok) | "KI" |9.2.Látótér | "KI" |9.3.Szélvédő és egyéb ablakok | "KI" |9.3.1.A szélvédő dőlésszöge |9.4.Szélvédőtörlő | "KI" |9.5.Szélvédőmosó | "KI" |9.6.Jégtelenítő | "KI" |9.7.Visszapillantó tükrök | "KI" |9.8.Belső berendezések: | "KI" |9.8.1.Az utasok járművön belüli védelme9.8.2.A kezelőszervek elrendezése és jelölése9.8.3.Ülések (szám, elhelyezés, jellemzők) |9.9.Külső berendezések | "KI" |9.10.Biztonsági övek és egyéb visszatartó-berendezések | "KI" |9.11.Biztonsági övek rögzítései | "KI" |9.12.A rendszámtáblák felszerelésére szolgáló hely | "KI" |9.13.Hátsó védőberendezések | "KI" |10.VILÁGÍTÓ ÉS FÉNYJELZŐ BERENDEZÉSEK10.1.Kötelező berendezések:10.1.1.Kiegészítő helyzetjelző lámpák | "KI" |10.1.2.Tompított fényszórók | "KI" |10.1.3.Első helyzetjelző lámpák | "KI" |10.1.4.Irányjelző lámpák | "KI" |10.1.5.Hátsó helyzetjelző lámpák | "KI" |10.1.6.Féklámpák | "KI" |10.1.7.Hátsó rendszámtáblát megvilágító lámpák | "KI" |10.1.8.Hátsó vörös hátsó oldalsó fényvisszaverő prizma | "KI" |10.1.9.Pótkocsik első hátsó oldalsó fényvisszaverő prizma | "KI" |10.2.Választható berendezések10.2.1.Ködlámpák | "KI" |10.2.2.Várakozást jelző lámpák | "KI" |10.2.3.Hátrameneti fényszórók | "KI" |10.2.4.Pótkocsik első helyzetjelző lámpái | "KI" |10.2.5.Oldalsó narancssárga hátsó oldalsó fényvisszaverő prizma | "KI" |11.CSATLAKOZÁS VONTATÓJÁRMŰ ÉS A PÓTKOCSI VAGY FÉLPÓTKOCSI KÖZÖTT | "KI" |12.EGYÉB12.1.Hangjelző berendezések | "KI" |12.2.Tömegközlekedési járművekre vonatkozó különleges rendelkezések | "KI" |12.3.Taxikra vonatkozó különleges rendelkezések | "KI" |12.4.Teherjárművekre vonatkozó különleges rendelkezések | "KI" |12.5.Védőberendezések a jármű jogosulatlan használata ellen | "KI" |12.6.Vonóhorog | "KI" |12.7.Pótkocsitámasztó | "KI" |12.8.Elakadásjelző berendezés | "KI" |12.9.Sebességregisztráló készülék (ha fel van szerelve) | "KI" |+++++ TIFF +++++--------------------------------------------------III. MELLÉKLETMINTAMEGFELELŐSÉGI BIZONYÍTVÁNY+++++ TIFF +++++--------------------------------------------------